**Lauri Huhdanpää** (s. 7. huhtikuuta 1995 Tampere) on suomalainen jääkiekkoilija, joka pelaa Mestis-joukkue Kiekko-Espoossa. Hän on pelipaikaltaan vasen laitahyökkääjä, mutta Huhdanpää osaa pelata myös keskellä.

Ura
---

### Seuraura

Huhdanpää on Tapparan kasvatti. Hän siirtyi kesken kauden 2010–2011 Kooveen junioreihin. Kaudeksi 2011–2012 Huhdanpää siirtyi Tampereen Ilvekseen. Hän pelasi suurimman osan kaudestaan seuran B-nuorissa, mutta Huhdanpää vahvisti myös Ilveksen B2-nuoria. Hän oli pudotuspeleissä tehoilla 8+6=14 joukkueen paras maalintekijä ja Huhdanpää jakoi sisäisen pistepörssin voiton Jere Heleniuksen kanssa. Hän voitti kauden päätteeksi B2-nuorten SM-hopeaa. Kaudella 2012–2013 Huhdanpää toimi Ilveksen B-nuorten kapteenina.

Kesken kauden 2014–2015 Huhdanpää siirtyi Ilveksestä Jokereiden A-nuoriin. Kaudeksi 2015–2016 hän siirtyi kasvattajaseuransa Tapparan A-nuoriin. Huhdanpää oli tehoilla 11+31=42 joukkueen paras syöttäjä Anton Levtchin kanssa ja toiseksi paras pistemies hänen jälkeensä. Huhdanpää valittiin A-nuorten SM-liigan syyskuun kuukauden pelaajaksi.

Kaudeksi 2016–2017 Huhdanpää siirtyi vuoden mittaisella sopimuksella Mestis-joukkue Jokipoikiin. Hän pelasi tulokaskautensa aikana runkosarjassa 50 ottelua tehopistein 7+31=38, joilla Huhdanpää voitti joukkueen sisäisen piste- ja syöttöpörssin. Hän voitti myös sarjan tulokkaiden piste- ja syöttöpörssin. Huhdanpäällä oli kuitenkin omien sanojensa mukaan kevätkaudella vaikeuksia löytää yhteistä säveltä helmikuussa 2017 vaihtuneen uuden päävalmentaja Jouni Variksen kanssa. Pudotuspeleissä hän teki neljässä ottelussa kolme syöttöpistettä. Huhdanpää palkittiin kauden päätteeksi Mestiksen vuoden tulokkaana Petri Varis -palkinnolla. Hänet valittiin myös sarjan lokakuun kuukauden tulokkaaksi.

Toukokuussa 2017 Huhdanpää teki 1+2-vuotisen sopimuksen SM-liigajoukkue Rauman Lukon ja Mestis-joukkue KeuPa HT:n yhteisenä sopimuspelaajana. Hänen ensimmäisen sopimuskautensa 2017–2018 kuului KeuPalle, jossa Huhdanpää vietti koko kauden. Siirtotakarajalla helmikuussa 2018 Lukko vahvisti, että hänen sopimuksessaan ollutta optiota kahdesta seuraavasta kaudesta ei käytetä. Huhdanpää voitti KeuPassa kauden päätteeksi Mestiksen mestaruuden.

Kaudeksi 2018–2019 Huhdanpää palasi vuoden mittaisella sopimuksella Jokipoikiin. Hänelle oli omien sanojensa mukaan luvattu seurajohdolta paljon vastuuta, mutta Huhdanpää ei kuitenkaan saanut luottoa päävalmentaja Jouni Varikselta ja hänellä oli vaikeuksia saada peliä odotetulle tasolle. Kaudeksi 2019–2020 Huhdanpää siirtyi vuoden mittaisella sopimuksella Iisalmen Peli-Karhuihin. Hän oli Suomen Cupissa joukkueen paras pistemies ja syöttäjä tehoilla 2+5=7. Kaudeksi 2020–2021 Huhdanpää siirtyi jatkamaan Mestis-pelejään vuoden mittaisella sopimuksella Kooveehen.

Huhdanpää siirtyi kaudeksi 2021–2022 vuoden mittaisella sopimuksella Puolan Polska Hokej Ligan KS Toruńiin. Hän oli tehoilla 9+18=27 joukkueen paras syöttäjä Aleksandr Rodionovin kanssa ja toiseksi paras pistemies Robert Arrakin jälkeen. Kaudeksi 2022–2023 Huhdanpää siirtyi samassa liigassa pelaavaan Podhale Nowy Targiin. Hän pelasi siellä viisi ottelua tehden kolme syöttöpistettä ja keräten teholukeman –3, kunnes syyskuun lopulla Huhdanpään sopimus purettiin, kun hän ei vastannut häneen kohdistuneisiin odotuksiin. Seuran kakkosvalmentaja Marcel Skokanin mukaan Huhdanpää ja hänen kanssaan samaan aikaan seurasta lähtenyt Sampo Paulaharju eivät mahdollisesti asettuneet joukkueen pelin rakenteeseen, jossa puolustetaan enemmän. Lokakuussa Huhdanpää siirtyi Slovakian toiseksi korkeimmalle sarjatasolle 1. hokejová liga SR:n HK Breznoon. Tammikuussa 2023 hän palasi Puolaan ja siirtyi loppukaudeksi JKH GKS Jastrzębien joukkueeseen.

Lokakuussa 2023 Huhdanpää siirtyi neljänteen Polska Hokej Ligan joukkueeseen, STS Sanokiin. Siirtotakarajalla helmikuussa 2024 hän palasi Mestikseen ja siirtyi loppukauden 2023–2024 kattavalla sopimuksella Rovaniemen Kiekkoon.

### Maajoukkueura

Huhdanpää on pelannut yhden poikien maaottelun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Ilves | A-SM | 1 | 0 | 0 | 0 | 2 | – | – | – | – | – |
| 2012–2013 | Ilves | A-SM | 3 | 0 | 1 | 1 | 0 | – | – | – | – | – |
| 2013–2014 | Ilves | A-SM | 44 | 7 | 13 | 20 | 30 | 5 | 1 | 2 | 3 | 0 |
| 2014–2015 | Ilves | A-SM | 34 | 5 | 12 | 17 | 36 | – | – | – | – | – |
|  | Jokerit | A-SM | 12 | 3 | 5 | 8 | 4 | 6 | 1 | 3 | 4 | 0 |
| 2015–2016 | Tappara | A-SM | 50 | 11 | 31 | 42 | 30 | 3 | 0 | 1 | 1 | 0 |
| 2016–2017 | Jokipojat | Mestis | 50 | 7 | 31 | 38 | 4 | 4 | 0 | 3 | 3 | 14 |
| 2017–2018 | KeuPa HT | Mestis | 43 | 8 | 12 | 20 | 22 | 12 | 2 | 1 | 3 | 2 |
| 2018–2019 | Jokipojat | Mestis | 49 | 4 | 8 | 12 | 14 | 5 | 0 | 0 | 0 | 2 |
| 2019–2020 | IPK | Mestis | 47 | 12 | 20 | 32 | 14 | – | – | – | – | – |
| 2020–2021 | KOOVEE | Mestis | 26 | 4 | 11 | 15 | 14 | – | – | – | – | – |
| 2021–2022 | KS Toruń | Puola | 38 | 9 | 18 | 27 | 6 | 7 | 1 | 1 | 2 | 8 |
| 2022–2023 | Podhale Nowy Targ | Puola | 5 | 0 | 3 | 3 | 2 | – | – | – | – | – |
|  | HK Brezno | Slovakia I | 24 | 5 | 3 | 8 | 2 | – | – | – | – | – |
|  | JKH GKS Jastrzębie | Puola | 5 | 0 | 0 | 0 | 0 | – | – | – | – | – |
| 2023–2024 | STS Sanok | Puola | 19 | 9 | 7 | 16 | 4 | – | – | – | – | – |
|  | RoKi | Mestis |  |  |  |  |  |  |  |  |  |  |
| 3 kautta | yhteensä | Puola | 67 | 18 | 28 | 46 | 12 | 7 | 1 | 1 | 2 | 8 |
| 5 kautta | yhteensä | Mestis | 215 | 35 | 82 | 117 | 68 | 21 | 2 | 4 | 6 | 18 |

Lähteet
-------

* Lauri Huhdanpää The Internet Hockey Databasessa (englanniksi)
* Lauri Huhdanpää Eurohockey-sivustolla (englanniksi)
* Lauri Huhdanpää *Elite Prospects*. Everysport Media Group AB.  (englanniksi)

### Viitteet

1. ↑  Lauri Huhdanpää Eurohockey-sivustolla (englanniksi)
2. 1 2 3 4 5 6  Lauri Huhdanpää *Elite Prospects*. Everysport Media Group AB.  (englanniksi)
3. ↑  Elite Prospects - Ilves U17 *eliteprospects.com*. Everysport Media Group AB. Viitattu 25.2.2024. (englanniksi)
4. ↑  Elite Prospects - Tappara U20 *eliteprospects.com*. Everysport Media Group AB. Viitattu 25.2.2024. (englanniksi)
5. ↑  Jokipojille vanhoja jatkajia ja uusia nimiä - Friman siirtyy Vantaalta Pohjois-Karjalaan *Jatkoaika.com*.  4.5.2016. Jatkoaika r.y. Viitattu 25.2.2024.
6. ↑  Elite Prospects - Jokipojat *eliteprospects.com*. Everysport Media Group AB. Viitattu 25.2.2024. (englanniksi)
7. 1 2  Ikonen, Petteri: Kuka on Lauri Huhdanpää? Hyökkääjä on viihtynyt Iisalmessa ja nauttii taas jääkiekosta *leijonat.fi*.  17.1.2020. Suomen Jääkiekkoliitto ry – Finlands Ishockeyförbund rf. Viitattu 25.2.2024.
8. ↑  Ruotsalaissentteri Hillding ja Mestiksen vuoden tulokas Huhdanpää Lukkoon *raumanlukko.fi*.  12.5.2017. Jatkoaika r.y. Viitattu 25.2.2024.
9. ↑  Mäkeläinen, Kimmo: Mesikämmen ja Väyrynen loppukaudeksi Raumalle - Lukko purki kahden pelaajan optiot *satakunnankansa.fi*.  16.2.2018. Sanoma Media Finland Oy. Viitattu 25.2.2024.
10. ↑  Jokipojat julkisti ensi kauden pelaajarunkonsa − hyökkäykseen tulivoimaa Väyrysen, Kokkolan ja Huhdanpään muodossa *Jatkoaika.com*.  4.5.2018. Jatkoaika r.y. Viitattu 25.2.2024.
11. ↑  IPK:lle läjäpäin uusia sopimuksia - Huhdanpää matkaa Joensuusta pohjoiseen *Jatkoaika.com*.  10.5.2019. Jatkoaika r.y. Viitattu 25.2.2024.
12. ↑  Elite Prospects - IPK *eliteprospects.com*. Everysport Media Group AB. Viitattu 25.2.2024. (englanniksi)
13. ↑  Koovee hankki runsaasti Mestis-kokemusta riveihinsä − Lauri Huhdanpää vahvistamaan hyökkäystä *Jatkoaika.com*.  20.8.2020. Jatkoaika r.y. Viitattu 25.2.2024.
14. ↑  Lauri Huhdanpää to nasz nowy napastnik *torunskihokej.pl*.  12.7.2021. KH Energa Toruń. Viitattu 25.2.2024. (puolaksi)
15. ↑  Elite Prospects - HK Torun *eliteprospects.com*. Everysport Media Group AB. Viitattu 25.2.2024. (englanniksi)
16. ↑  Królicki, Sebastian: Huhdanpää i Paulaharju odchodzą z Podhala. "Liczyliśmy na więcej" *Hokej.Net*.  21.9.2022. F.H.U. Hokej.Net Sebastian Królicki. Viitattu 25.2.2024. (puolaksi)
17. ↑  TERVETULOA, LAURI! *jkh.pl*.  25.1.2023. Jastrzębski Klub Hokejowy GKS Jastrzębie. Viitattu 25.2.2024. (puolaksi)
18. ↑  Fiński napastnik dołączył do STS-u! *facebook.com*.  5.10.2023. Marma Ciarko STS Sanok. Viitattu 25.2.2024. (puolaksi)
19. ↑  Kiiski, Jyrki: RoKi vahvistuu konkarihyökkääjä Huhdanpäällä – "Rovaniemellä on aina ollut hyvä fiilis pelata" *Jatkoaika.com*.  16.2.2024. Jatkoaika r.y. Viitattu 25.2.2024.